גברת מייזל המופלאה

גברת מייזל המופלאה (באנגלית: The Marvelous Mrs. Maisel) היא סדרת דרמה קומית אמריקאית, שנוצרה על ידי איימי שרמן-פלאדינו, ואשר עלתה לשידור לראשונה ב-17 במרץ 2017, בשירות פריים וידאו. בסדרה מככבת רייצ'ל ברוסנהאן בתפקיד שעל שמו נקראה הסדרה: מרים "מידג'" מייזל, עקרת בית יהודייה בניו יורק ב-1958, אשר מגלה שיש לה כישרון לסטנד-אפ. לאחר שפרק הפיילוט זכה לשבחי הביקורת, נרכשה הסדרה על ידי אמזון פריים וידאו עבור שתי עונות, ב-10 באפריל 2017.

העונה הראשונה יצאה ב-29 בנובמבר 2017, וזכתה לביקורות חיוביות. הסדרה זכתה בשני פרסי גלובוס הזהב (לסדרת הטלוויזיה הטובה ביותר – קומדיה או מוזיקלי ולשחקנית הטובה ביותר – קומדיה או מוזיקלי עבור ברוסנהאן), בחמישה פרסי אמי, כולל לסדרת הקומדיה הטובה ביותר ולשחקנית הראשית בסדרת קומדיה לברוסנהאן, וכן בשני פרסי גילדת שחקני המסך לאנסמבל השחקנים הטוב ביותר בסדרה קומית.

העונה החמישית והאחרונה שודרה ב-2023. 

==עלילה==
מרים "מידג'" מיזל היא עקרת בית יהודייה, בת למעמד הבינוני-גבוה ובוגרת מכללת ברין מאר, המתגוררת באפר וסט סייד של מנהטן ב-1958. בעלה, ג'ואל, הוא איש עסקים אשר נאבק לעשות לעצמו שם כסטנדאפיסט בערבי חובבים במועדון "גאסלייט קפה". מידג' מסייעת לו ותומכת בו.

לילה אחד, אחרי הופעה לא מוצלחת במיוחד, ג'ואל מתוודה בפני מידג' שהוא מנהל רומן עם המזכירה שלו, ועוזב אותה. מידג', הרוסה, הולכת להשתכר במועדון. בדחף פתאומי היא עולה על הבמה ובאלתור מסחרר, מציגה את מצוקתה לקהל. הקהל מרותק מסגנונה החריף, לפעמים גס, ומתוחכם. כשמידג' נסחפת ומורידה את חולצתה, היא נעצרת. היא מושלכת למעצר עם הקומיקאי האיקוני, שעדיין לא הגיע לשיא פרסומו, לני ברוס. היא עוזרת לשחרר אותו בערבות, וברוס מזהיר אותה כי עסקי הקומדיה הם נוראיים, אך מידג' איכשהו מרגישה מעודדת מכך. בחזרה ב"גאסלייט", היא חוברת לעובדת המקום סוזי מיירסון, אשר חולמת להיות מנהלת מקצועית, והיא דוחפת את מידג' קדימה.

כשמידג' עוברת עם ילדיה לגור עם ההורים שלה, היא מחליטה לקחת משרה כמוכרת קוסמטיקה. בחנות היוקרה בה היא עובדת, היא פוגשת באנשים ומצבים חדשים שמשמשים לה להשראה בקומדיה שלה, בנוסף לכך שהעבודה נותנת לה תחושה של עצמאות. היא מתחילה ללכת למסיבות, וממשיכה לפתח את מיומנויותיה בסטנדאפ.

מידג' פוגשת את הקומיקאית המובילה של התקופה, סופי לנון, שמזמינה אותה לביתה המפואר לביקור. שם, מסתבר שהדמות העליזה שלה היא רק על הבמה, ובמציאות היא קשה הרבה יותר. לנון מזהירה את מידג' שהיא לא תצליח אם תעלה על הבמה בתור עצמה, "כי אף אחד לא רוצה לצחוק על אישה יפה, חכמה, ונשית - רק גברים יכולים להיות עצמם על הבמה". מידג' לא מסכימה שאמרו לה שהיא אינה מספיק טובה, ובהופעתה הבאה היא מעלה רוטינה מצחיקה שבה היא מגלה את כל סודותיה של לנון. כתוצאה, גם היא וגם לנון מוחרמות מכל מועדוני הקומדיה בניו יורק. בעזרתו של ברוס, היא מקבלת הזדמנות נוספת לעלות לבמה, והיא "הורגת". ללא ידיעתה של מידג', ג'ואל היה בקהל בעת הופעתה. הוא ביקש לחזור אליה בדיוק באותו הערב, אך מידג' עדיין כועסת על הרומן, ומבטאת את רגשותיה בהופעתה. ג'ואל עוזב את המועדון, שיכור ומבולבל, והוא מבין עד כמה הוא פגע במידג', ועד כמה היא מוכשרת ומצחיקה. העונה מסתיימת עם הכרזתה של מידג' שמהיום תהיה מוכרת בשם הבמה "גברת מייזל".

== השחקנים והדמויות ==
[[רייצ'ל ברוסנהאן, המגלמת את מידג' מייזל]]

=== דמויות ראשיות ===
* רייצ'ל ברוסנהן בתפקיד מרים "מידג'" מייזל (לבית וייסמן), עקרת בית יהודייה אמריקאית מהמעמד הבינוני-גבוה, אשר מגלה את הכישרון שלה לסטנדאפ אחרי שבעלה ג'ואל עוזב אותה. מידג' אובססיבית לאופנה, היא מתקבלת לעבודה כנערת דלפק איפור בבי אלטמן ומתחילה להופיע בסטנד אפ במועדונים ברחבי ניו יורק.
* אלכס בורשטיין בתור סוזי מאירסון, שמנהלת את בית הקפה גאזלייט ומאוחר יותר הופכת למנהלת של מידג'
* מייקל זיגן בתור ג'ואל מייזל, בעלה המנוכר של מידג', שעוזב את מידג' עבור מזכירתו, פני פאן. הוא שואף להיות סטנדאפיסט, אם כי חסר כישרון בתחום, ונוהג להעתיק מבוב ניוהארט. ג'ואל עוזב את חברת הפלסטיק של דודו ובסופו של דבר עובד במפעל הבגדים של אביו. לני פלמיירי מגלם את ג'ואל בן ה-13 בהופעת אורח בפרק "שים את זה על הצלחת שלך!".
* מרין הינקל בתור רוז ויסמן (לבית להמן), אמה האופנתית והחברה של מידג', שלימים הופכת לשדכנית.
* טוני שלהוב בתפקיד אברהם "אייב" וייסמן, אביה של מידג', פרופסור למתמטיקה באוניברסיטת קולומביה וחוקר במעבדות בל. מאוחר יותר הוא מתחיל בקריירה חדשה כמבקר התיאטרון של The Village Voice.
* קווין פולאק בתפקיד מוישה מייזל (עונות 2–5, עונה 1 בתפקיד משנה), אביו של ג'ואל, הבעלים של חברת הבגדים מייזל ורוט.
* קרוליין אהרון בתפקיד שירלי מייזל (עונות 3–5, עונות 1–2 בתפקיד משנה), אמו המעט שתלטנית אך האוהבת של ג'ואל.
* ג'יין לינץ' בתפקיד סופי לנון (עונה 3, עונות 2 ו-4 בתפקיד חוזר, עונות אורח 1 ו-5), סטנדאפיסטית מצליחה שמשתמשת בחליפת השמנה ובגימיקים כדי לגלם דמות של עקרת בית פשוטה מקווינס. במציאות, היא אשת חברה עשירה וסנובית במנהטן עם טעמים מעודנים. היא ומידג' מסתכסכות.
* לוק קירבי בתור לני ברוס (עונה 4, עונות 1–3 ו-5 בתפקיד חוזר), קומיקאי ידוע בעיר ניו יורק וחברה הקרוב ובעל בריתה של מידג'.
* ריד סקוט בתפקיד גורדון פורד (עונה 5, עונה 4 בתפקיד חוזר), מנחה תוכנית אירוח פופולרית בטלוויזיה שמאוחר יותר שוכר את מידג' ככותבת צוות בתוכנית של גורדון פורד.
* אלפי פולר בתור דינה ראטלדג' (עונה 5, עונה 4 בתפקיד חוזר), פקידת הקבלה של סוזי.
* ג'ייסון ראלף בתפקיד מייק קאר (עונה 5, עונה 4 בתפקיד חוזר), אחראי כישרונות בתוכנית של גורדון פורד.

=== דמויות משנה ===
==== עונה 1 ====
* מטילדה שידגיס בתפקיד זלדה, המשרתת של בני הזוג וייסמנים
* נונציו ומתאו פסקל בתור איתן מייזל, הילד הבכור של מידג' וג'ואל
* בריאן טרנטינה בתור ג'קי, המנהל של מועדון הגזלייט. לאחר מותו של טרנטינה, דמותו מתה מחוץ למסך משבץ בעונה 4.
* ג'ואל ג'ונסטון בתור ארצ'י קלירי, בעלה של אימוג'ן והחבר הקרוב של ג'ואל ועמית לעבודה
* ביילי די יאנג בתור אימוג'ן קלירי, חברתה הטובה של מידג'
* סינתיה דארלו בתפקיד גברת. מוסקוביץ', מזכירתו של ג'ואל, המחליפה של פני פאן
* הולי קוראן בתור פני פאן, מזכירתו וחברתו לשעבר של ג'ואל
* וויל בריל בתפקיד נוח ויסמן, אחיה של מידג'. הוא בחשאי אנליסט עבור ה-CIA.
* ג'ואנה גלושק בתור גברת אוטול, מפקחת הקומה בבי אלטמן
* ג'סטין לופה בתפקיד אסטריד, גיסתה של מידג', שהתגיירה כדי להתחתן עם נוח ויסמן. חסרת ביטחון בכך שהיא לא נולדה יהודיה, היא שומרת באובססיביות על כל המנהגים והמסורות הדתיות
* דייוויד פיימר בתור הארי דרייק, סוכן כישרונות רב עוצמה עם לקוחות מפורסמים ביניהם סופי לנון
* דייוויד אהרון בייקר בתור צ'ארלס קונלי, הבוס של אייב במעבדות בל
* מקס קסלה בתור מייקל קסלר, עורך דינה של מידג' ומכר אקטיביסט לשעבר של אייב
* סטיבן האוק בתור דאוס, המשרת של סופי לנון

==== עונה 2 ====
* זאקרי לוי בתור ד"ר בנג'מין אטנברג, רופא שמידג' פוגשת בקטסקילס ומתארסת לו לזמן קצר לאחר שהתגרשה מג'ואל.
* אריק פלדינו בתור פרנק, גובה חובות ומאפיונר מדאגה נמוכה. משתף פעולה עם ניקי ומאוחר יותר מפתח ידידות עם סוזי
* ג'ון סקרטי בתפקיד ניק, גובה חובות ומאפיונר מדרגה נמוכה. משתף פעולה עם פרנק ומאוחר יותר מפתח ידידות עם סוזי
* לירוי מקליין בתור שיי בולדווין, זמר פופולרי שמעניק למידג' את הפריצה הגדולה שלה בתור מופע הפתיחה שלו בסיבוב הופעות. שיי הוא דמות פיקטיבית
* אמילי ברגל בתור טסי, גיסתה של סוזי
* קולבי מיניפי בתפקיד ג'ינג'ר, חברתה לעבודה בבי אלטמן של מידג' שעובדת במרכזייה
* אנדרו פולק בתור פרד, סוכן שסוזי מתחברת איתו להזמנת הופעות של מידג'
* קונור רטליף בתור צ'סטר, שעוקב אחרי סוזי ומאוחר יותר הופך לשותפה לדירה
* טדי קולוקה בתור מני, עובד ב-Maisel & Roth

==== עונה 3 ====
* סטרלינג קיי בראון בתור רג'י, המנהל המקצועי של שיי בולדווין
* סטפני הסו בתפקיד מיי לין, אישה סינית-אמריקאית מסתורית שג'ואל יוצא עם קשרים לזירת הימורים לא חוקית מתחת למועדון החדש של ג'ואל
* ליזה וייל בתור קרול קין, נגנית בס בתזמורת של בולדווין שהופכת למדריכה ידידותית למידג'; היא מעוצבת בצורה מאוד רופפת על דמותה של הבסיסטית קרול קיי, אם כי קיי מצאה שהדמות היא ייצוג מעליב<ref></ref>
* קרי אלווס בתפקיד גאווין הוק, שחקן נודע ושחקן המשנה של סופי לנון בהצגה "העלמה יוליה"
* ג'ייסון אלכסנדר בתור אשר פרידמן, חברו הוותיק של אייב שהוא מחזאי
* ונדה סייקס בתור הקומיקאית מאמס מייבלי. מבוססת על דמות אמיתית

==== עונה 4 ====
* קיילי קרטר בתור גלוריה, רקדנית בורלסק בוולפורד
* גדעון גליק בתפקיד אלפי ז'ילנסקי, קוסם מוזר שסוזי מנהלת
* סנטינו פונטנה בתור בויז, מנהל הבמה במועדון הבורלסק של וולפורד במנהטן
* הארי נף בתפקיד ל. רוי דנהאם, מבקרת עיתונות הסוקרת את הקריירה של מידג'
* קלי בישופ בתור בנדטה, מנהיגת קונסורציום שידוכים שבסיסו בניו יורק
* ג'קי הופמן בתור גיטה, שדכנית בניו יורק
* פטריס ג'ונסון שבינס בתור מיס אם, שדכנית בניו יורק
* מרסלין הוגו בתור מולי, שדכנית בניו יורק
* כריס אייגמן בתור גייב, עורך The Village Voice
* מיילו ונטימיליה בתור סילביו, גבר שמידג' פוגשת בפארק ריברסייד ולאחר שהם שוכבים היא מגלה שהוא נשוי

==== עונה 5 ====
* נינה אריאנדה בתור הדי, אשתו של גורדון פורד
* פיטר פרידמן בתפקיד ג'ורג' טולודנדו, מפיק התוכנית של גורדון פורד
* אלכסנדרה סוצ'ה בתור אסתר מייזל הבוגרת
* גיבסון פרייז'ר בתור ד"ר אלי קליין
* אלכסנדר ג'מיניאני בתפקיד יאנוש, החבר של זלדה
* אוסטין בסיס בתור אלווין, כותב ראשי בתוכנית של גורדון פורד
* ג'וש גריסטי בתור ראלף, כותב צוות בתוכנית של גורדון פורד
* לוקאס קוונר בתור ססיל, כותב צוות בתוכנית של גורדון פורד
* אדי קיי תומאס בתור אדם, כותב צוות בתוכנית של גורדון פורד
* מייקל סיריל קרייטון בתפקיד מל, כותב צוות בתוכנית של גורדון פורד
* בן רוזנפילד בתור איתן מייזל הבוגר
* האנק עזריה בתפקיד דני סטיבנס, קומיקאי וכוכב טלוויזיה

== פרקים ==
=== סקירה ===

=== עונה 1 (2017) ===

== הפקה ==
יוצרת הסדרה איימי שרמן-פלדינו שאבה השראה לתוכנית מזיכרונות הילדות שלה מאביה, שהיה קומיקאי סטנד-אפ בניו יורק, ומהערצתה לנשים ראשונות בתחום, כגון ג'ואן ריברס.

ב-6 ביוני 2016 יצאה ההודעה כי אמזון הזמינה פיילוט. הפרק נכתב על ידי שרמן-פלאדינו, שגם הייתה המפיקה בפועל. ב-2 במרץ 2017, דווח כי הפיילוט יהיה פרק הבכורה מסדרת אמזון באביב 2017. ב-10 באפריל 2017, הודיעה אמזון שהזמינה עונה שנייה.

ב-20 במאי, שנת 2018, הודיעה אמזון כי חידשה את הסדרה לעונה שלישית.

הסדרה צולמה במנהטן.

== ביקורת ==
{| class="wikitable plainrowheaders" style=": right;text-align:center; width:%70;margin:10px"
! colspan="2" rowspan="2" style="padding:0 8px;" |העונה
! colspan="2" style="padding:0 8px;" |דירוג הביקורות
|-
! style="padding:0 8px;" |Rotten Tomatoes
! style="padding:0 8px;" |Metacritic
|-
! scope="row" style="width:12px; background:red;" |
|1
|95% (78 ביקורות)
|80 (27 ביקורות)
|-
! scope="row" style="width:12px; background:green;" |
|2
|90% (59 ביקורות)
|85 (24 ביקורות)
|-
|}
העונה הראשונה זכתה בביקורות חיובית מן המבקרים. באתר הסקירה Rotten Tomatoes, יש לעונה ציון של 95%, עם דירוג ממוצע של 7.63 מתוך 10 המבוסס על 78 ביקורות. בקונצנזוס הביקורתי נכתב,"גברת מייזל הנפלאה היא תוספת מרנינה לקטלוג של ההפקות המקוריות של אמזון, שמונעת על ידי ביצועים מצחיקים אך נוקבים של רייצ'ל ברוסנהאן." באתר Metacritic יש לסדרה ציון ממוצע משוקלל של 80 מתוך 100, בהתבסס על 27 מבקרים, המציין "ביקורות חיוביות באופן כללי".

פרק הפיילוט של הסדרה היה אחד המוצלחים ביותר של אמזון אי פעם, והשיג רייטינג ממוצע של 4.9 (מתוך 5). הביקורת בעיתון "הגרדיאן" שיבחה את "השילוב של הדיאלוג הנוקב של [שרמן-פלאדינו] עם הקסם המנצח של ברוסנהאן", בעוד שעל פי הביקורת של The A.V. Club העיצוב האמנותי "יוצא מן הכלל" וכן ש"זו סדרה אשר בטוחה בעצמה בדיוק כמו הגיבורה שלה—ואיזו גיבורה זו. מידג' כבר דמות בעלת רבדים, מתמודדת עם קונפליקט, מצחיקה, מקסימה." מבקר מגזין האינטרנט "סלייט" קרא לפיילוט "נוקאאוט".

גם העונה השנייה זכתה לביקורות חיוביות לפרק הבכורה. באתר Rotten Tomatoes, העונה מחזיקה בציון של 90%, עם דירוג ממוצע של 8.4 מתוך 10 המבוסס על 59 ביקורות. באתר Metacritic, הממוצע המשוקלל שהוקצע הוא ציון של 85 מתוך 100 בהתבסס על 24 מבקרים, המציין "שבחים אוניברסליים".

== פרסים ==
{| class="wikitable sortable" style="width:98%"
|-
! scope="col" style="width:3%;"| שנה
! scope="col" style="width:22%;"| פרס
! scope="col" style="width:33%;"| קטגוריה
! מועמדים
! scope="col" style="width:6%;"| תוצאה
! scope="col" class="unsortable" style="width:1%;"|
|-
| align="center" rowspan="27" | 2018
| align="center" rowspan="2"|גלובוס הזהב
| סדרת הטלוויזיה הטובה ביותר - קומדיה או מוזיקלי
| גברת מייזל המופלאה
| 
| align="center"|
|-
|השחקנית הטובה ביותר - קומדיה או מוזיקלי
|רייצ'ל ברוסנהאן
| 
| align="center"|
|-
| align="center" rowspan="3"| Critics' Choice Television Awards
| סדרת הקומדיה הטובה ביותר
| גברת מייזל המופלאה
| 
| align="center" rowspan="3"|
|-
| השחקנית הטובה ביותר בסדרת קומדיה
|רייצ'ל ברוסנהאן
| 
|-
| שחקנית המשנה הטובה ביותר בסדרת קומדיה
| אלכס בורסטיין
| 
|-
| align="center"| Producers Guild of America Awards
| המפיק הטוב ביותר בסדרת קומדיה
| גברת מייזל המופלאה
| 
| align="center"|
|-
| align="center"| Directors Guild of America Awards
| הבימוי הטוב ביותר בסדרת קומדיה
| איימי שרמן-פלאדינו (פיילוט)
| 
| align="center"|
|-
| align="center"| Costume Designers Guild Awards
| מצוינות בטלוויזיה תקופתית
| דונה זקווסקה
| 
| align="center"|
|-
| align="center"| Location Managers Guild Awards
| הלוקיישנים הטובים ביותר בטלוויזיה תקופתית
| אמנדה פולי-ברבנק וחוזה גררו
| 
| align="center"|
|-
| align="center"|פרס פיבודי
| בידור, ילדים ונוער
|גברת מייזל המופלאה
| 
| align="center"|
|-
| align="center"| Television Critics Association Awards
| ביצוע אינדיבידואלי בקומדיה
|רייצ'ל ברוסנהאן
| 
| align="center"|
|-
| align="center" rowspan="6"|פרס אמי לבידור בפריים טיים
|סדרת הקומדיה הטובה ביותר
| גברת מייזל המופלאה
| 
| align="center" rowspan="6"|
|-
| השחקנית הטובה ביותר בסדרת קומדיה
|רייצ'ל ברוסנהאן
| 
|-
| שחקן המשנה הטוב ביותר בסדרת קומדיה
|טוני שלהוב
| 
|-
| שחקנית המשנה הטובה ביותר בסדרת קומדיה
|אלכס בורסטיין
| 
|-
| הבימוי הטוב ביותר בסדרת קומדיה
| rowspan="2"| איימי שרמן-פלאדינו (פיילוט)
| 
|-
| הכתיבה הטובה ביותר בסדרת קומדיה
| 
|-
| align="center" rowspan="8"| Primetime Creative Arts Emmy Awards
| הופעות האורח הטובות ביותר בסדרת קומדיה
| ג'יין לינץ' ("Put That on Your Plate!")
| 
| align="center" rowspan="8"|
|-
| הליהוק הטוב ביותר בסדרת קומדיה
| מרדית טאקר, ג'יני בקראק, וסינדי טולאן
| 
|-
| הצילום הטוב ביותר בסדרת מצלמה אחת
| מ. דייוויד מולן (פיילוט)
| 
|-
| עיצוב השיער הטוב ביותר בסדרת מצלמה אחת
| פרנססקה פאריש, כריסטין קאנטרל, קאסי הרד, וראו אנדרסן (פיילוט)
| 
|-
| הניהול המוזיקלי הטוב ביותר
| רובין אורדנג, איימי שרמן פלאדינו, דניאל פלאדינו (פיילוט)
| 
|-
| התלבושות התקופותיות הטובות ביותר
| דונה זקאוסקה, מרינה ריי, ג'יני פאטון, & שילה גרובר ("The Disappointment of the Dionne Quintuplets")
| 
|-
| העיצוב האמנותי הטוב ביותר
| ביל גרום, ניל פרינס, אלן כריסטיאנסן ("Ya Shivu v Bolshom Dome Na Kholme")
| 
|-
| העריכה הטובה ביותר
| בריאן א. קייטס (פיילוט)
| 
|-
| align="center"| פרסי הקהל
| The Bingeworthy Show of 2018
| גברת מייזל המופלאה
| 
| style="text-align:center;"|
|-
| align="center"| American Film Institute Awards
| Top 10 TV Programs of the Year
|גברת מייזל המופלאה
| 
| align="center"|
|-
| align="center" rowspan="12"|2019
| align="center" rowspan="3"|גלובוס הזהב
|סדרת הטלוויזיה הטובה ביותר - קומדיה או מוזיקלי
|גברת מייזל המופלאה
| 
| align="center" rowspan="3"|
|-
| השחקנית הטובה ביותר - קומדיה או מוזיקלי
|רייצ'ל ברוסנהאן
| 
|-
| שחקנית המשנה הטובה ביותר בסדרה, מיני סדרה או סרט טלוויזיה
| Alex Borstein
| 
|-
| align="center" rowspan="4"|Critics' Choice Television Awards
| סדרת הקומדיה הטובה ביותר
|גברת מייזל המופלאה
| 
| align="center" rowspan="4"|
|-
| השחקנית הטובה ביותר בסדרת קומדיה
|רייצ'ל ברוסנהאן
| 
|-
| שחקן המשנה הטוב ביותר בסדרת קומדיה
|טוני שלהוב
| 
|-
| שחקנית המשנה הטובה ביותר בסדרת קומדיה
|אלכס בורסטיין
| 
|-
| align="center" rowspan="4"|פרס גילדת שחקני המסך
| ביצוע אנסמבל מצטיין בסדרת קומדיה
| קרולין ארון, אלכס בורסטיין,<br>רייצ'ל ברוסנהאן, מארין הינקל, זקארי לוי, קווין פולאק,<br>טוני שלהוב, בריאן טרנטינה,ומייקל זיגן
| 
| align="center" rowspan="4"|
|-
| rowspan="2"|השחקנית המצטיינת בסדרת קומדיה
|אלכס בורסטיין
| 
|-
|רייצ'ל ברוסנהאן
| 
|-בהמתנה
|השחקן המצטיין בסדרת קומדיה
|טוני שלהוב
| 
|-
| align="center" |פרסי גילדת הכותבים
| סדרת טלוויזיה קומית
| קייט פודור, נואה גארדנשווארץ,<br>ג'ן קירקמן, שילה לורנס,דניאל פלאדינו, ואיימי שרמן פלאדינו
| 
| rowspan="24" align="center" |
|-
| rowspan="21" |2024
| rowspan="10" |פרס אמי האמנותי<ref></ref>
|השחקן אורח הטוב ביותר בסדרת קומדיה
|לוק קירבי
|
|-
|עיצוב ההפקה הטוב ביותר עיצוב לתקופה נרטיבית או לתוכנית פנטזיה (שעה או יותר)
|ביל גרום, ניל פרינס ואלן כריסטיאנסן
|
|-
|הכוריאוגרפיה הטובה ביותר לתוכנית מתוסרטת
|מרגריט דריקס
|
|-
|הצילום הטוב ביותר בסדרה (שעה)
|אם. דייוויד מולן
|
|-
|התלבושות התקופתיות הטובות ביותר בסדרה
|דונה זקובסקה, קייטי הארטסו, בן פיליפ, אמנדה סימור, קלייר אקילה ומארי סיפטס
|
|-
|עיצוב השיער התקופתי הטוב ביותר
|קימברלי ספיטרי, קלין סנוגרן, דיאנה סייקס, ולרי גלדסטון, אמילי רוסקו ומתיו ארמנטרוט
|
|-
|האיפור התקופתי הטוב ביותר (ללא פרוסטטות)
|פטרישיה ריגן, קלאוס לולה, ג'וזף א. קמפינו, מייקל לאודטי, תומאס סמית' ורוברט באז
|
|-
|המוזיקה והמילים המקוריות הטובות ביותר
|"Your Personal Trash Man Can" – קרטיס מור ותומס מיזר
|
|-
|פיקוח המוזיקה הטוב ביותר
|רובין אורדנג
|
|-
|מיקס הסאונד הטוב ביותר בסדרת קומדיה או דרמה (שעה)
|רון בוכר, מתיו פרייס, סטיוארט לרמן וג'ורג' א. לארה
|
|-
| rowspan="3" |פרס בחירת מבקרי הטלוויזיה
|סדרת הקומדיה הטובה ביותר
|גברת מייזל המופלאה
|
|-
|השחקנית הטובה ביותר בסדרה קומית
|רייצ'ל ברוסנהאן
|
|-
|שחקנית המשנה הטובה ביותר בסדרת קומדיה
|אלכס בורסטיין
|
|-
|פרס האקדמיה האוסטרלית לאמנויות הקולנוע והטלוויזיה (בינלאומי)<ref></ref>
|סדרת הקומדיה הטובה ביותר
|גברת מייזל המופלאה
|
|-
| rowspan="4" |פרס אמי לבידור בפריים טיים
|סדרת הקומדיה הטובה ביותר
|גברת מייזל המופלאה
|
|-
|שחקנית ראשית בסדרת קומדיה
|רייצ'ל ברוסנהאן
|
|-
|שחקנית משנה בסדרה קומית
|אלכס בורסטיין
|
|-
|בימוי בסדרה קומית
|איימי שרמן-פלדינו; פרק: "Four Minutes"
|
|-
| rowspan="2" |פרס גילדת שחקני המסך
| rowspan="2" |ההופעה הטובה ביותר של שחקנית בסדרה קומית
|אלכס בורסטיין
|
|-
| rowspan="2" |רייצ'ל ברוסנהאן
|
|-
|פרס סטלייט
|השחקנית הטובה ביותר בקומדיה או סדרה מוזיקלית
|
|}

== קישורים חיצוניים ==

* 

== הערות שוליים ==

קטגוריה:תוכניות טלוויזיה שמתרחשות בניו יורק
קטגוריה:הומור יהודי
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות דרמה אמריקאיות
קטגוריה:סדרות קומדיה אמריקאיות
קטגוריה:זוכי פרס גילדת שחקני המסך - סדרות
קטגוריה:סדרות טלוויזיה מקוריות של אמזון
קטגוריה:תוכניות טלוויזיה על יהודים ויהדות
קטגוריה:סדרות דרמה תקופתית אמריקאיות
קטגוריה:תוכניות טלוויזיה באנגלית